8.9.2023.
LV
Eiropas Savienības Oficiālais Vēstnesis
L 222/411
Reprezentatīva konfigurācija ir konfigurācija, uz kuras pamata var iegūt testu rezultātus, kas ir derīgi viena un tā paša sertificēta savstarpējas izmantojamības komponenta vai sertificētas borta iekārtu apakšsistēmas dažādām konfigurācijām.
Šiem rezultātiem ir jābūt līdzvērtīgiem arī attiecībā uz dažādām sertificētas lauka iekārtu RMR apakšsistēmas konfigurācijām.
Veicot RSC pārbaudes savstarpējas izmantojamības komponenta līmenī, ir jāievēro šādi nosacījumi: 1) RSC savstarpējas izmantojamības komponenta paziņojumā reģistrē savstarpējas izmantojamības komponenta (piem., kabīnes radio vai ETCS tikai datu radio (ETCS Data Only Radio, EDOR)) RSC rezultātus atbilstīgi RSC tipam(-iem), kas ir derīgi neatkarīgi no savstarpējas izmantojamības komponenta konkrētās konfigurācijas.
Šo dokumentu sagatavo piegādātājs.
Jāizmanto C4. vai C.6. papildinājumā iekļautā veidne.
2) RSC savstarpējas izmantojamības komponenta paziņojumā iekļauj apkopotos RSC pārbaudes ziņojuma(-u) konstatējumus un nosacījumus attiecībā uz sekmīgo RSC pārbaužu rezultātiem (definētiem viena vai vairāku RSC tipu ietvaros), kas ir derīgi neatkarīgi no borta iekārtu savstarpējas izmantojamības komponenta konkrētās konfigurācijas parametriem, un tāpēc tos var izmantot ikvienā piemērojamajā CCS borta iekārtu apakšsistēmas līmenī.
3) RSC savstarpējas izmantojamības komponenta paziņojumā iekļauj to RSC pārbaužu sarakstu, kas veiktas RSC tipam (-iem).
4) RSC savstarpējas izmantojamības komponenta paziņojumā iekļauj atsauci uz paziņotās struktūras novērtējuma ziņojumu saskaņā ar 6.2.4.3. punktu (“ETCS un radiosakaru sistēmas savietojamības pārbaudes attiecībā uz savstarpējās izmantojamības komponentu”).
Konkrētās CCS borta iekārtu apakšsistēmas RSC attiecībā uz vienu vai vairākiem RSC tipiem ir aprakstīta RSC paziņojumā.
Jāizmanto C.3. vai C5.
papildinājumā iekļautā veidne.
Apakšsistēmas līmenī RSC paziņojumā iekļauj arī pārbaudes ziņojuma kopsavilkumu un demonstrē to nepieciešamo RSC pārbaužu izpildi (attiecībā uz katru paziņojumā iekļauto RSC tipu), kuras publicētas Aģentūras ESC/RSC tehniskajā dokumentā, papildus jau sniegtajiem RSC savstarpējas izmantojamības komponentu paziņojumiem.
RSC paziņojumā iekļauj arī pilnu sarakstu, kurā norādīti RSC savstarpējas izmantojamības komponentu paziņojumi, kas ņemti vērā novērtējumā (ja tāds ir), nosacījumus (ja tādi ir) attiecībā uz dažādiem RSC tipiem un paziņotās struktūras novērtējuma ziņojumu saskaņā ar 6.3.3.1. punktu (ETCS un radiosakaru sistēmu savietojamības pārbaudes).
4.2.17.4.
R a d i o s a k a r u s i s t ē m u s a v ie t o j a m ī b a s p r a s ī b a s
Infrastruktūras pārvaldītājs atbild par RSC tipa(-u) definēšanu.
Visiem Savienības tīkla iecirkņiem, kuriem nepieciešams viens un tas pats pārbaužu kopums RSC demonstrēšanai, ir vienāds RSC tips.
RSC tipu sarakstu publicē un uztur Eiropas Savienības Dzelzceļu aģentūra tehniskajā dokumentā “ESC/RSC tehnical document, TD/011REC1028”.
Skatīt A papildinājuma A1.
tabulas 4.2.17. a punktu.
Aģentūra novērtē pārbaudes, ja vien tās jau nav novērtējusi paziņotā struktūra, kā noteikts 6.3. tabulas 10. rindā.
Aģentūra veic novērtējumu 2 mēnešu laikā pēc dokumenta saņemšanas, ja vien starp Aģentūru un infrastruktūras pārvaldītāju nav panākta vienošanās par ilgāku laikposmu, kas kopumā nepārsniedz 4 mēnešus.
Tehniskais dokuments tiks atjaunināts 10 darba dienās pēc pozitīva novērtējuma rezultāta saņemšanas.
RSC tipus izmanto tikai tad, ja iepriekš minētajā Aģentūras tehniskajā dokumentā tie ir publicēti ar statusu “Valid” (“Derīgs”).
Infrastruktūras pārvaldītāji ar to piegādātāju atbalstu, kuri piegādā RMR to tīklam, iesniedz Aģentūrai definīciju par nepieciešamajām pārbaudēm attiecībā uz katru RSC tipu savā tīklā.
Minimālā informācija, kas ir jāiekļauj: 1) katras veicamās pārbaudes definīcija; 2) kritēriji katras pārbaudes nokārtošanai; 3) par to, vai pārbaude ir nepieciešama tikai vilcieniem, kas ir aprīkoti ar konkrētu RMR GSM-R/FRMCS bāzlīniju un ir saderīgi ar attiecīgu SITS laidienu; 4) par to, vai pārbaudes ir jāveic laboratorijās vai uz sliežu ceļa.
Ja tās ir veicamas uz sliežu ceļa, norāda, vai tas ir jādara konkrētā vietā;